stanford-oval/wikipedia huggingface dataset:
Asenapiini

| --- | --- |

Asenapiini
Systemaattinen (IUPAC) nimi
(3aRS,12bRS)-rel-5-kloori-2,3,3a,12b-tetrahydro-2-metyyli-1H-dibents[2,3:6,7]oksepiino[4,5-c]pyrroli
Tunnisteet
CAS-numero: 65576-45-6
ATC-koodi: N05AH04
PubChem CID: 6917875
DrugBank: DB06216
Kemialliset tiedot
Kaava: C17H16NClO 
Moolimassa:  ?
Farmakokineettiset tiedot
Hyötyosuus: 35 %
Proteiinisitoutuminen: 95 %
Metabolia: hepaattinen
Puoliintumisaika: 24 tuntia
Ekskreetio: renaalinen
Terapeuttiset näkökohdat
Raskauskategoria:  C
Reseptiluokitus:  reseptilääke
Antotapa: oraalinen
Asenapiini (kauppanimillä Sycrest ja Saphris) on epätyypillinen eli toisen polven psykoosilääke, joka vaikuttaa keskushermostossa useisiin hermosolujen välittäjäainevastaanottajiin. Sitä käytetään kaksisuuntaisen mielialahäiriön tyypin 1 keskivaikean tai vaikean maanisen vaiheen hoitoon; sekä joissain maissa myös skitsofrenian hoitoon.
Yhdysvaltain lääkevirasto FDA myönsi lääkkeelle myyntiluvan 26. marraskuuta 2007. EU-alueelle lääke sai myyntiluvan 2010, mutta vain kaksisuuntaisen mielialahäiriön maanisen vaiheen hoitoon. Myyntilupaa skitsofrenian hoitoon ei myönnetty, koska riittävää tehoa ei voitu osoittaa lyhytkestoisissa tutkimuksissa.
Asenapiinia on saatavilla 5 mg ja 10 mg suussa liukenevina annoksina, ja sitä markkinoi Suomessa Oy H. Lundbeck Ab.
Haittavaikutukset

Useammalla kuin joka 10:nnellä käyttäjällä ilmenee ahdistusta ja uneliaisuutta.
Yhdellä 10−100:sta käyttäjästä ilmenee eräitä ekstrapyramidaalioireita (lihassupistuksia, lihaskireyksiä, tavallisten lihassupistusten hitautta tai pitkittymistä, liikkeiden hitautta, vapinaa), maksan valkuaisainearvojen kasvua, pahoinvointia, heitehuimausta, kuolaamista, ruokahalun lisääntymistä, lihomista, suun tai kielen tunnottomuutta, makuaistin muuttumista, uupumusta, väsymystä, rauhoittavaa vaikutusta ja rauhattomuutta.
Yhdellä 100−1000:sta käyttäjästä esiintyy sydämen keskiosan johtumiskatkos, sydämen QT-ajan pidentymistä, epänormaalin hidasta tai nopeaa sydämen lyöntirytmiä, nielemisvaikeuksia, lisää ekstrapyramidaalioireita (silmien, kielen tai leuan epänormaaleja liikkeitä, kouristuksia, liikkeiden rauhattomuutta), ongelmia puheessa, kielen turvotusta tai kipua, suun haavoja, arkuutta, punoitusta, turvotusta tai rakkuloita, pistelyä kielessä tai suussa, seksuaalinen toimintahäiriö, kuukautisten epäsäännöllisyyttä tai puuttumista, levottomia jalkoja (epämiellyttävät tuntemuksia jaloissa) ja matalaa verenpainetta seistessä tai muutoin.
Yhdellä 1000 − 10 000:sta käyttäjästä ilmenee keuhkoveritulppa (hengenvaarallinen; oireina rintakipua ja hengitysvaikeuksia), lihassairaus (jota pakkausseloste ei nimeä, oireina selittämätöntä kipua ja särkyä), muutoksia valkosolujen määrässä, näön tarkentamisen vaikeutta, rintojen kasvua miehillä ja maidon tai nesteen erittymistä rinnasta.
Merkittäviä sivuvaikutuksia etenkin vanhoilla ihmisillä ovat mm. sekavuus, muistihäiriöt, ekstrapyramidaalioireet, suun kuivuminen, ummetus, virtsaamisvaikeudet, väsymys, sydämen tiheälyöntisyys eli takykardia, verenpaineen lasku ylös noustessa (huimausta) ja alttius kaatumisille. Asenapiinia ei saa antaa alle 18-vuotiaille, eikä dementiaa sairastaville vanhoille ihmisille aggressiivisuuden rauhoittamiseksi.
Asenapiini heikentää alzheimer-lääkkeiden tehoa. Siitä ei ole todettu olevan apua masennukseen.
Of Sacrifice, Loss and Reward

| ”Of Sacrifice, Loss and Reward” Kiuas |
| --- | --- | --- |

Singlen tiedot
 Albumilta: The New Dark Age
 Äänitetty : Sonic Pump, Helsinki
 Julkaistu: 2008
 Formaatti: CDS
 Tuottaja(t): Mikko Salovaara, Nino Laurenne, Janne Joutsenniemi
 Tyylilaji: heavy metal
 Kesto: 04.40
 Levy-yhtiö: Spinefarm
Listasijoitukset
  Suomen virallinen singlelista: 1.
Kiukaan muut singlet
| ”Race with the Falcons” 2006 | ”Of Sacrifice, Loss and Reward” 2008 |   |
Of Sacrifice, Loss and Reward on metalliyhtye Kiukaan single, joka julkaistiin vuonna 2008. Kappale ilmestyi myöhemmin yhtyeen kolmannella studioalbumilla The New Dark Age.
Kappaleet

Of Sacrifice, Loss and Reward – 4.40
The Decaying Doctrine – 4.53
Towards the Hidden Sanctum – 5.24
Kokoonpano

Ilja Jalkanen – laulu
Mikko Salovaara – kitara
Teemu Tuominen – basso
Markku Näreneva – rummut
Atte Tanskanen – kosketinsoitin
Aiheesta muualla

Of Sacrifice, Loss and Reward discogs.com-sivustolla (englanniksi)
Of Sacrifice, Loss and Reward itunes.com-sivustolla (englanniksi)
Kiuas
| --- | --- |
Studioalbumit:   The Spirit of Ukko  Reformation  The New Dark Age  Lustdriven 
EP:t:   Winter in June  Kiuas War Anthems  Sailing Ships  Samooja: Pyhiinvaellus 
Singlet:   ”Race with the Falcons”  ”Of Sacrifice, Loss and Reward”
OTP (fanikulttuuri)

One True Pairing (suom. Ainoa oikea pari, lyhenne OTP) on nimitys, jota käytetään sellaisista hahmoista tai henkilöistä, joita kirjoittaja, lukija tai katsoja pitää erottamattomana, eikä huoli parille muita pareja tai suhteita. Termillä viitataan pääasiassa fiktiivisiin hahmoihin, mutta joissain tapauksissa myös julkisuuden henkilöihin. Nimitys on laajalti käytössä eri fanikunnissa (eng. fandom). OTP rinnastetaan usein shipping-ilmiöön.
OTP-termistä on myös monia variaatioita, esimerkiksi BrOTP-nimitystä käytetään, kun lukija pitää kahden hahmon ystävyydestä, mutta ei halua sen olevan romanttinen.
Variaatiot

OTP-nimityksestä on paljon erilaisia variaatioita, eivätkä ne kaikki tarkoita hahmojen romanttisia suhteita. Esimerkiksi kun henkilö puhuu One Direction -bändin alkuperäisestä jäsenkokoonpanosta, voi hän käyttää termiä OT5 – tällöin viitataan kaikkiin bändin alkuperäisiin jäseniin.
Erilaisia variaatioita ovat muun muassa:
OTP – One True Pairing. Romanttinen suhde hahmojen välillä.
BrOTP – englanninsanoista "Bro" (eli Brother = veli) ja OTP tehty muunnos, jolla viitataan hahmojen väliseen ystävyyteen.
OT3 – voidaan käyttää periaatteessa mistä tahansa hahmojen joukosta vain numeroa vaihtamalla. Voi olla romanttisessa tai vastaavasti platonisessa mielessä.
NOTP – kielteinen versio OTP:sta, käytetään silloin kun lukija ei erityisemmin pidä joidenkin parien välisestä suhteesta.
Termejä voi myös käyttää verbinä, mutta tämä pätee yleisesti ottaen vain englanninkielessä, eikä sanoille ole varsinaista suomennosta. Käytännössä sanojen perään lisätään vain englanninkielen ing-pääte, ja niitä voidaan käyttää verbinä. Esimerkiksi:
OTPing
BrOTPing
OT3ing
NOTPing
OTP-nimet

Joillekin OTP pareille on fanien keskuudessa vakiintunut erilaisia niin sanottuja "parisuhde nimiä" tai puhekielessä "shippaus nimiä" (juontaa juurensa englanninkielen termistä shipping, joka tarkoittaa kahden hahmon välisen romanttisen suhteen kehityksen tunteellista sekä älyllistä kiinnostusta). Myös joidenkin julkisuuden henkilöiden parisuhteista käytetään vakiintuneita kutsumisnimiä.
OTP-nimet > Tunnettuja fiktiivisiä OTP-nimiä

Delena (Damon Salvatore & Elena Gilbert, Vampyyripäiväkirjat)
Clace (Clary Fray & Jace Herondale, Shadowhunters)
Captain Swan (Killian Jones & Emma Swan, Olipa kerran)
Semperance (Seeley Booth & Temperance Brennan, Bones)
Karamel (Kara Danvers & Mon-El, Supergirl)
OTP-nimet > Tunnettuja julkisuuden henkilöiden OTP-nimiä

Brangelina (Brad Pitt & Angelina Jolie)
Kimye (Kim Kardashian & Kanye West)
Saulbert (Sauli Koskinen & Adam Lambert)
Robsten (Robert Pattinson & Kristen Stewart)
Balder (Hailey Baldwin & Justin Bieber)
Suosittuja fiktiivisiä OTP-pareja

Harry Potter ja Ginny Weasley (Harry Potter)
Damon Salvatore ja Elena Gilbert (Vampyyripäiväkirjat)
Ander Muñoz ja Omar Shanaa (Eliittikoulu)
Aragorn ja Arwen (Taru Sormusten Herrasta)
Betty Cooper ja Jughead Jones (Riverdale)
Harry Potter -elokuvista tuttu päähenkilö kolmikko, johon viitataan termillä OT3, kun ei ole tilaa kirjoittaa kaikkien nimiä, esim. Twitterissä. Vasemmalta oikealle: Daniel Radcliffe, Emma Watson, Rupert Grint.
Supersuositun Netflix -sarjan, Eliittikoulun, logo.
Asenaftyleeni

| Asenaftyleeni |
| --- | --- |


Tunnisteet
CAS-numero:  208-96-8
PubChem CID:  9161
SMILES:  C1=CC2=C3C(=C1)C=CC3=CC=C2
Ominaisuudet
Molekyylikaava:  C12H8
Moolimassa:  152,184 g/mol
Sulamispiste:  92–93 °C
Kiehumispiste:  267–275 °C
Tiheys:  0,899 g/cm3
Liukoisuus veteen:  0,016 g/l (25 °C)
Asenaftyleeni (C12H8) on aromaattisiin hiilivetyihin kuuluva orgaaninen yhdiste. Yhdistettä voidaan käyttää muiden yhdisteiden, esimerkiksi väriaineiden, valmistukseen.
Ominaisuudet, valmistus ja käyttö

Huoneenlämpötilassa asenaftyleeni on keltaista kiteistä ainetta. Yhdiste on käytännöllisesti katsoen veteen liukenematonta mutta liukenee esimerkiksi etanoliin, dietyylieetteriin ja aromaattisiin hiilivetyihin. Kuumennettaessa yhdiste muodostaa polymeerin.
Asenaftyleeniä esiintyy kivihiilitervassa, josta sitä eristetään. Synteettisesti ainetta valmistetaan asenafteenista.
Asenaftyleeniä käytetään väriaineiden, sähköä johtavien polymeerien, maatalouskemikaalien ja orgaanisten puolijohteiden valmistukseen. Yhdistettä käytetään lisäksi kumien hapettumisenestoaineena.
Anja, tule kotiin

| Anja, tule kotiin |
| --- | --- |

Ohjaaja:  Toivo Särkkä
Käsikirjoittaja:  Toivo Särkkä
Perustuu:  ruotsalaiseen elokuvaan Sonja (1943), ohjaus Hampe Faustman, joka pohjautuu Herbert Greveniuksen näytelmään Sonja (kantaesitys 1927, julkaistu 1937)
Tuottaja:  T. J. Särkkä
Säveltäjä:  Tapio Ilomäki (alkuteksteissä) Toivo Lampén (Teostossa)
Kuvaaja:  Armas Hirvonen
Leikkaaja:  Hannu Leminen
Lavastaja:  Hannu Leminen
Pääosat:  Helena Kara Eino Kaipainen Assi Nortia
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  26. marraskuuta 1944
Kesto:  73 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Anja, tule kotiin on Toivo Särkän ohjaama suomalainen melodramaattinen elokuva vuodelta 1944. Ruotsalaiseen näytelmään perustuva elokuva sijoittuu työläismiljööseen.
Elokuva perustuu Hampe Faustmanin ohjaamaan ruotsalaiseen elokuvaan Sonja (1943), joka pohjautuu Herbert Greveniuksen näytelmään Sonja (kantaesitys 1927, julkaistu 1937).
Juoni

Elokuvan päähenkilöt ovat työläisiä, Anja ja Mauri, joiden menneisyys tunkee nykyisyyteen. Anjalla on menneisyys Viipurissa, jossa hän ollut katutyttö ja nyt hänen elämäänsä uudestaan ilmestynyt Nikke sutenöörinä. Nikke ottaa kohteekseen nyt Maurin sisaren. Juoneen sisältyy kiristystä, väärennystä ja paljastuksia.
Näyttelijät

| 0 | 1 | 2 |
| --- | --- | --- |
|  Helena Kara  | … |  Anja Miettinen   |
|  Eino Kaipainen  | … |  Mauri Miettinen   |
|  Assi Nortia  | … |  Maiju Miettinen   |
|  Sasu Haapanen  | … |  Nikke Vuorento   |
|  Risto Veste  | … |  Pentti   |
|  Veikko Linna  | … |  Otto Samuelsson   |
|  Lauri Kyöstilä  | … |  Kalle Lehtonen   |
|  Ida Salmi  | … |  Berta Lehtonen   |
|  Senja Soitso  | … |  kampaaja   |
|  Vilho Kekkonen  | … |  miesasiakas   |
|  Regina Heinonen  | … |  kampaamo-oppilas   |
|  Artturi Laakso  | … |  mies Lehtosten 50-vuotispäivillä   |
|  Hannes Hako  | … |  mies Lehtosten 50-vuotispäivillä   |
|  Onni Korhonen  | … |  ravintolan hovimestari   |
|  Heikki Packalén  | … |  mies ravintolassa   |
Tuotanto

Särkkä teki käsikirjoituksen melko suoraan näytelmän elokuvasovituksen käsikirjoituksesta. Roolinimet muutettiin suomalaisiksi, vain tarinan toinen konna on molemmissa Otto Samuelsson.
Anjan (Sonjan) viettelykohtauksesta sohvalla edellytettiin sekä Ruotsissa että Suomessa poistettavaksi pätkä, mutta Ruotsissa sitä ei tiettävästi poistettu.
Sota-aikana oli pulaa raakafilmistä, niinpä elokuvaa esitettiin vain kuutena kopiona. Katsojamäärät jäivät keskitasoa pienemmiksi.
Arviot

Aikalaisarvioissa nähtiin ruotsalaiseen elokuvaan perustuva elokuva vierasta leimaa kantavana tuontitavarana, ja arviot olivat sen mukaisessti pääasiassa kielteisiä. Esimerkiksi Paula Talaskivi (Helsingin Sanomat) osoitti tuotantotyypin elokuvan heikkouksia: ”...miljöökuvauksen heikkous, laimeus tai köyhyys ja sen mukana oikean atmosfäärin puute". Myönteistä löysi kuitenkin Kauppalehden kriitikko: ”...se soluu tasaisesti liialliseen pateettisuuteen paisumatta ja vaipumatta liian mielenkiinnottomaksi”, ja jatkaa: ”Hyvä esimerkki onnistuneesta ohjauksesta on syntymäpäivätilaisuus, joka eleineen ja taustoineen oli Anjan parhaita episodeja.”
Myöhemmin televisioesityksen yhteydessä Arto Pajukallio luonnehti elokuvaa alleviivaavaksi moraliteetiksi. Kriitikon mukaan elokuvan teon aikaan oli kysyntää ”sekä moraalia kohottaville ongelmakuvauksille että anteeksiantoa opettaville draamoille”.
Asenafteenikinoni

| Asenafteenikinoni |
| --- | --- |


Tunnisteet
IUPAC-nimi:  Asenaftyleeni-1,2-dioni
CAS-numero:  82-86-0
PubChem CID:  6724
SMILES:  C1=CC2=C3C(=C1)C(=O)C(=O)C3=CC=C2
Ominaisuudet
Molekyylikaava:  C12H6O2
Moolimassa:  182,168 g/mol
Sulamispiste:  261 °C
Liukoisuus veteen:  ei liukene veteen
Asenafteenikinoni (C12H6O2) on aromaattisiin kinoneihin kuuluva orgaaninen yhdiste. Yhdistettä voidaan käyttää muiden yhdisteiden valmistukseen.
Ominaisuudet, valmistus ja käyttö

Huoneenlämpötilassa asenafteenikinoni on keltaista kiteistä ainetta. Yhdiste on veteen liukenematonta mutta liukenee esimerkiksi etanoliin ja aromaattisiin hiilivetyihin.
Asenafteenikinonia valmistetaan useimmiten hapettamalla asenafteenia vetyperoksidilla tai dikromaateilla. Reaktiossa muodostuu myös sivutuotteita, kuten karboksyylihappoja. Muita synteesitapoja ovat dibromiasenaftyleenin klooraus ja muodostuvan tuotteen hydrolyysi tai asenafteenidioksiimin hydrolyysi.
Asenafteenikinonia käytetään väriaineiden, lääkeaineiden ja maatalouskemikaalien synteesien lähtöaineena.
Nándor Tánczos

Nándor Tánczos (vasemmalla)
Nándor Tánczos (s. 29. toukokuuta 1966 Englanti) on uusiseelantilainen vihreän puolueen poliitikko. Hän on istunut maansa parlamentin jäsenenä vuosina 1999–2005 ja uudelleen 2005–2008. Hän valmistui oppiarvolla psykologiassa ja sosiologiassa Waikaton yliopistosta.
Tánczos on rastafari. Hän on kertonut käyttävänsä kannabista ja kampanjoinut sen laillistamisen puolesta.
Aurelia

Aurelia voi tarkoittaa ainakin seuraavia asioita:
Aurelia, naisen etunimi
Aurelia, kaupunki Yhdysvalloissa, Iowan osavaltiossa
Aurelia, kiekkomeduusoihin kuuluva eläinsuku
Aurelia, kuvitteellinen elinkelpoinen planeetta
419 Aurelia, asteroidi
Via Aurelia, roomalainen tie
Aurelia Turbines, suomalainen teollisuusyritys
Lancia Aurelia, Lancian vuosina 1950–1958 valmistama automalli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aurelia”, voi hakea sivunnimihaulla, laajalla sivunnimihaulla tai tekstihaulla.
Anthony Carmona

| Anthony Carmona |
| --- | --- |

Trinidad ja Tobagon presidentti
 17.3.2013 – 19.3.2018  
Edeltäjä:  George Maxwell Richards
Seuraaja:  Paula-Mae Weekes
Henkilötiedot
Syntynyt: 7. maaliskuuta 1953 (ikä 71)
Puoliso:  Reema Harrysingh-Carmona
Tiedot
Puolue:  sitoutumaton
Anthony Thomas Aquinas Carmona (s. 7. maaliskuuta 1953) on trinidadilainen lakimies ja poliitikko. Hän toimi Trinidad ja Tobagon presidenttinä 2013–2018. Ennen presidentiksi valintaansa hän oli tuomarina maansa korkeimmassa oikeudessa sekä kansainvälisessä rikostuomioistuimessa. Trinidad ja Tobagossa presidentin asema on lähinnä seremoniallinen.
Aiheesta muualla

Virallinen kotisivu (Arkistoitu – Internet Archive)
Aurelia (suku)

| Aurelia |
| --- | --- |
 Korvameduusa Aurelia aurita
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Meduusat Scyphozoa
Lahko::  Kiekkomeduusat Semaeostomeae
Heimo::  Ulmaridae
Suku::  Aurelia  Lamarck, 1816
Synonyymit
 Aurellia Péron & Lesueur, 1810 
Lajit
 Korvameduusa Aurelia aurita  Aurelia labiata  Aurelia limbata 
Katso myös
   Aurelia (suku) Wikispeciesissä   Aurelia (suku) Commonsissa 
Infobox OKNimi-testi OK: 
Aurelia on kiekkomeduusoihin kuuluva suku, johon kuuluu Itämeressäkin yleinen korvameduusa (Aurelia aurita). Suku esiintyy kaikkien mantereiden rannikoilla Antarktista lukuun ottamatta. Suvun lajien jaottelu ei ole täysin vakiintunut. Usein sukuun on luettu  kolme lajia, joista Aurelia labiata jaetaan edelleen useampaan morfologiseen muotoon. Aurelia aurita esiintyy lähinnä Euroopan merissä, kun taas Aurelia labiata esiintyy Tyynenmeren puolella. Tyynenmeren Aurelia limbata on mahdollisesti Aurelia labiatan värimuunnos.
Nurmivihvilä

| Nurmivihvilä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Vihviläkasvit Juncaceae
Suku::  Vihvilät Juncus
Laji::  tenuis
Kaksiosainen nimi
 Juncus tenuis  Willd. 
Katso myös
   Nurmivihvilä Wikispeciesissä   Nurmivihvilä Commonsissa 
Infobox OKNimi-testi OK: 
Nurmivihvilä (Juncus tenuis) on vihviläkasvien (Juncaceae) heimoon, vihvilöiden (Juncus) sukuun kuuluva kasvilaji. Se on monivuotinen ja keskisuuri vihvilälaji, joka kasvaa tiiviinä mättäinä. Nurmivihvilä muistuttaa ulkonäöltään jonkin verran tannervihvilää (Juncus compressus) sekä konnanvihvilää (Juncus bufonius).
Nurmivihvilä voi kasvaa noin puoli metriä korkeaksi. Sen varret ovat liereitä, puhtaanvihreitä ja lehdellisiä. Lehdet ovat tasapintaisia ja yltävät kukinnon yli. Nurmivihvilän kukintona on melko harsu, monikukkaisista kukkarykelmistä koostuva kukinto. Kukinto sijaitsee varren päässä ja siinä on pari pitkää tukilehteä. Nurmivihvilä kukkii heinä–elokuussa. Nurmivihvilän hedelmät on väriltään kullanruskeita.
Nurmivihvilä on kotoisin Pohjois-Amerikasta, mutta se on levinnyt tulokaslajina Eurooppaan. Suomessa nurmivihvilää on tavattu sieltä täältä, lähinnä Etelä- ja Kaakkois-Suomesta. Etelämpänä Euroopassa, kuten Etelä-Ruotsissa ja Tanskassa, nurmivihvilä on yleisempi.
Aiheesta muualla

Laji.fi: Nurmivihvilä (Juncus tenuis)
JSTOR Global Plants: Juncus tenuis (englanniksi)
Integrated Taxonomic Information System (ITIS): Juncus tenuis (englanniksi)
Global Biodiversity Information Facility (GBIF): Juncus tenuis (englanniksi)
United States Department of Agriculture (USDA): Juncus tenuis (englanniksi)
Centre for Agriculture and Biosciences International (CABI): Juncus tenuis (slender rush) (englanniksi)
Flora of China: Juncus tenuis (englanniksi)
Anthony Claggett

Anthony Claggett vuonna 2017
Anthony Paul Claggett (s. 15. heinäkuuta 1984) on yhdysvaltalainen baseballsyöttäjä. Hän aloitti Major League -uransa vuonna 2009 New York Yankees -seurassa. Detroit Tigers oli kuitenkin varannut hänet jo vuonna 2005. Hän on kotoisin Kaliforniasta.
Aiheesta muualla

Anthony Claggett MLB:n sivuilla (englanniksi)
Oracle Park

| Oracle Park |
| --- | --- |

Rakennuksen tiedot
Sijainti:  24 Willie Mays Plaza, San Francisco, Kalifornia, Yhdysvallat
Koordinaatit:  37°46′42″N, 122°23′22″W
Rakennustyöt aloitettu:  11. joulukuuta 1997
Avattu:  31. maaliskuuta 2000
Omistaja:  China Basin Ballpark Corp.
Hoitaja:  San Francisco Baseball Associates LP
Kustannukset:  357 milj. dollaria (nykyrahassa 482 milj.)
Aiemmat nimet:  Pacific Bell Park (2000–2003) SBC Park (2004–2005) AT&T Park (2006–2018)
Katsojakapasiteetti
 41 915 
Lisää rakennusartikkeleitaArkkitehtuurin teemasivulla
Oracle Park on stadion San Franciscossa, Kalifornian osavaltiossa, Yhdysvalloissa. Stadion valmistui vuonna 2000, ja se on toiminut siitä lähtien MLB-joukkue San Francisco Giantsin kotikenttänä.
Stadion toimii myös vuosittaisen yliopisto-ottelun, Kraft Fight Hunger Bowlin areenana. Lisäksi sillä järjestetään muita satunnaisia urheilutapahtumia ja konsertteja.
Aspero

Aspero on muinainen intiaanien asuinpaikka Supejoen laaksossa, nykyisen Perun alueella. Sen varhaisimmat kerrostumat liittyvät Andien alueen sivilisaatioiden syntyyn. Asperon rakentaminen aloitettiin noin 3200 eaa., viimeistään 3000 eaa., vanhimpia kerrostumia ei ole kaivettu. Alueen keskustan pinta-ala on 15 hehtaaria ja siinä on 11 pientä kumpua, joista vain yksi on kokonaan keinotekoinen sekä kuusi suurempaa, korkeimmillaan nelimetristä kumpua. Kumpujen huipuilla oli rakennelmia. Asperoa vastaavia paikkoja olivat muun muassa Río Seco, Bandurria, Culebras ja Salinas de Chao. Alueelta on löytynyt Amerikan mantereen varhaisimpien uskonnollisten rakennusten jäänteitä. Näitä ovat esimerkiksi Huaca del los Sacrificios ja Huaca de los Idolos.
Aiheesta muualla

Discovery of 4,500-year-old female mummy sheds light on ancient Peru (The Guardian 23.4.2016)
Nurmisepät

| Nurmisepät |
| --- | --- |
 Kupariseppä (Ctenicera cuprea)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Elateriformia
Yläheimo::  Seppämäiset Elateroidea
Heimo::  Sepät Elateridae
Alaheimo::  Dendrometrinae
Suku::  Nurmisepät Ctenicera  Latreille, 1829
Katso myös
   Nurmisepät Wikispeciesissä   Nurmisepät Commonsissa 
Infobox OKNimi-testi OK: 
Nurmisepät (Ctenicera) on seppien heimoon kuuluva kovakuoriaissuku. Suvun lajimäärä vaihtelee eri lähteissä. Suomessa suvun lajeista on tavattu kaksi.
Lajeja

Ctenicera aeripennis
Ctenicera angularis
Ctenicera angusticollis
Ctenicera comes
Kupariseppä (Ctenicera cuprea)
Ctenicera cylindriformis
Ctenicera kendalli
Ctenicera mediana
Kampaseppä (Ctenicera pectinicornis)
Ctenicera pruininus
Ctenicera resplendens
Ctenicera sagitticollis
Ctenicera virens
Aiheesta muualla

Laji.fi: Nurmisepät (Ctenicera)
Funet: Ctenicera
ITIS: Ctenicera (englanniksi)
University of Michigan, Animal Diversity Web (ADW):  Ctenicera (englanniksi)
Iowa State University, Bug Guide: Genus Ctenicera (englanniksi)
Of What’s to Come

| Of What’s to Come Deeds of Flesh |
| --- | --- | --- |

Studioalbumin tiedot
 Äänitetty : Avalon Studios & Imperial Mastering
 Julkaistu: 18. marraskuuta 2008
 Tuottaja(t): Deeds of Flesh
 Tyylilaji: brutaali death metal
 Kesto: 39.23
 Levy-yhtiö: Unique Leader
Deeds of Fleshin muut julkaisut
| Crown of Souls 2005 | Of What’s to Come 2008 | Portals to Canaan 2013 |
Of What’s to Come on yhdysvaltalaisen brutaalin death metal -yhtyeen Deeds of Fleshin seitsemän studioalbumi. Se julkaistiin vuonna 2008 levymerkillä Unique Leader Records.
Kappaleet

Waters of Space – 5.30
Eradication Pods – 3.34
Unearthly Invent – 3.32
Of What’s to Come – 5.56
Virvum – 3.16
Century of the Vital – 5.00
Harvest Temples – 4.05
Dawn of the Next – 4.04
Infecting Them with Falsehood – 4.26
Kokoonpano

Erik Lindmark – laulu, kitara
Sean Southern – kitara
Erlend Caspersen – basso, laulu
Mike Hamilton – rummut
Kokoonpano > Tuotanto

Kip Stork – miksaaja, masteroija (laulu)
Colin Davis – äänittäjä (rummut)
Raymond Swanland – kansikuva
S.E. Miller – layout
Aiheesta muualla

Albumi Of What’s to Come Encyclopaedia Metallum -sivustolla (englanniksi)
Of What's to Come discogs.com -sivustolla
Nokkamonnit

| Nokkamonnit |
| --- | --- |
 Farlowella acus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Imumonnit Loricaria
Suku::  Nokkamonnit Farlowella  Eigenmann & Eigenmann, 1889
Katso myös
   Nokkamonnit Wikispeciesissä   Nokkamonnit Commonsissa 
Infobox OKNimi-testi OK: 
Nokkamonnit (Farlowella) on ulkonäöltään puutikkua muistuttavien kalojen suku, johon kuuluu yli 20 lajia. Nokkamonnilajit muistuttavat toisiaan ulkonäöltään hyvin paljon.
Alkuperä

Nokkamonnit ovat kotoisin Etelä-Amerikasta, Amazonista. Ne viihtyvät kohtuullisesti virtaavissa, lämpimissä, tummissa vesissä.